Tillægsprotokol

om handelsordningen for visse fisk og fiskerivarer til aftalen om oprettelse af en associering mellem Det Europæiske Økonomiske Fællesskab og Republikken Cypern

DET EUROPÆISKE FÆLLESSKAB, i det følgende benævnt "Fællesskabet",

på den ene side, og

REPUBLIKKEN CYPERN, i det følgende benævnt "Cypern",

på den anden side,

som tager følgende i betragtning:

(1) Aftalen om oprettelse af en associering mellem Det Europæiske Økonomiske Fællesskab og Cypern, i det følgende benævnt "associeringsaftalen", som blev undertegnet i Bruxelles den 19. december 1972 og trådte i kraft den 1. juni 1973.

(2) De tekniske forhandlinger på grundlag af associeringsaftalens artikel 2 mellem Fællesskabet og Cypern om gensidige toldindrømmelser i fiskerisektoren er ført til ende med et positivt resultat.

(3) De forhandlede indrømmelser i fiskerisektoren påvirker de bilaterale indrømmelser i henhold til associeringsaftalen, som derfor bør ændres ved en protokol om tilpasning af associeringsaftalens handelsaspekter.

(4) Fællesskabet og Cypern er også blevet enige om en enkel administrativ metode til gradvis at gennemføre de forhandlede toldindrømmelser så snart som muligt.

ER BLEVET ENIGE OM FØLGENDE:

Artikel 1

Fra datoen for denne protokols ikrafttræden anvender begge parter en nedsættelse med en tredjedel af den gældende told for alle andre fisk og fiskerivarer som defineret i artikel 1 i Rådets forordning (EF) nr. 104/2000 end de i denne protokols artikel 2 og 3 nævnte.

Et år efter denne protokols ikrafttræden foretager begge parter en nedsættelse med endnu en tredjedel af toldsatserne ud fra deres niveau på datoen for denne protokols ikrafttræden.

To år efter denne protokols ikrafttræden gælder der fuldstændig frihandel for alle fisk og fiskerivarer.

Artikel 2

Fra datoen for denne protokols ikrafttræden åbner Fællesskabet et fællesskabstoldkontingent på 500 tons til 7,5 % (værditold) for havaborre (Dicentrarchus labrax) henhørende under pos. 0302 69 94, guldbrasen (Sparus aurata) henhørende under pos. 0302 69 95 og spidssnudet havrude (Puntazzo puntazzo) henhørende under pos. 0302 69 98 med oprindelse i Cypern.

Et år efter denne protokols ikrafttræden hæves toldkontingentet til 600 tons til 0 % (værditold); to år efter denne protokols ikrafttræden afskaffes toldkontingentet.

For mængder, der indføres i Fællesskabet ud over toldkontingentet, finder bestemmelserne i artikel 1 anvendelse.

Artikel 3

Fra datoen for denne protokols ikrafttræden åbner Fællesskabet et fællesskabstoldkontingent på 12500000 stk. til 5 % (værditold) for fiskeyngel af de arter, der er nævnt i artikel 2, henhørende under pos. 0301 99 90.

Et år efter denne protokols ikrafttræden hæves toldkontingentet til 15000000 stk. til 0 % (værditold); to år efter denne protokols ikrafttræden afskaffes toldkontingentet.

For mængder, der indføres i Fællesskabet ud over toldkontingentet, finder bestemmelserne i artikel 1 anvendelse.

Artikel 4

De i artikel 1 nævnte nedsættelser beregnes efter fælles matematiske principper under hensyntagen til, at:

a) alle tal med decimaler på 50 og derunder nedrundes til nærmeste hele tal

b) alle tal med decimaler på over 50 oprundes til nærmeste hele tal

c) alle toldsatser på under 2 % automatisk fastsættes til 0 %.

Artikel 5

Denne protokol træder i kraft på den første dag i den måned, der følger efter det tidspunkt, hvor parterne har meddelt hinanden, at deres interne procedurer er afsluttet.

Hecho en Bruselas, el doce de diciembre del dos mil uno.

Udfærdiget i Bruxelles den tolvte december to tusind og en.

Geschehen zu Brüssel am zwölften Dezember zweitausendundeins.

Έγινε στις Βρυξέλλες, στις δώδεκα Δεκεμβρίου δύο χιλιάδες ένα.

Done at Brussels on the twelfth day of December in the year two thousand and one.

Fait à Bruxelles, le douze décembre deux mille un.

Fatto a Bruxelles, addì dodici dicembre duemilauno.

Gedaan te Brussel, de twaalfde december tweeduizendeneen.

Feito em Bruxelas, em doze de Dezembro de dois mil e um.

Tehty Brysselissä kahdentenatoista päivänä joulukuuta vuonna kaksituhattayksi.

Som skedde i Bryssel den tolfte december tjugohundraett.

Por la Comunidad Europea

For Det Europæiske Fællesskab

Für die Europäische Gemeinschaft

Για την Ευρωπαϊκή Κοινότητα

For the European Community

Pour la Communauté européenne

Per la Comunità europea

Voor de Europese Gemeenschap

Pela Comunidade Europeia

Euroopan yhteisön puolesta

På Europeiska gemenskapens vägnar

>PIC FILE= "L_2002005DA.001501.TIF">

For the Republic of Cyprus

>PIC FILE= "L_2002005DA.001502.TIF">